Jazarkunde horiek, eta oroz gainetik 1358-ko hura, zendako deitu zituzten jakeskeri? Jazarri ziren gehienak laborariak baitziren eta ainitzek usaia baitzuten jaunzteko barneko edo jipoi laburtto bat, "jakes" edo "jacquette" deitzen zena frantsesez, hortarik heldu ditake funtsean xaketa edo txaketa euskal hitza, oraino ere erabiltzen dena. Batzuk diote haatik izena heldu dela izaitekotz Beauvais hiriko aldean jazarkundearen buru jarri zen gizon bati, hau deitzen zen Jakes Gizonttoa, Jacques Bonhomme. Historialari gehienak ez dira orai ikus-molde horrekin ados. Jakinik gizon horren egiazko izena zela Guillaume Carle eta Jakes izengoitia eman ziotela preseski beti "xaketa" soinean ibilki zelakotz...